# Immun

Immun er en liten seksjon under Avdeling for Patologi. Her gjøres det videre analyser på biopsier som kommer inn til avdelingen.

Analysespekteret er bredt og per i dag finnes det ca 300 ulike antistoff i sortimentet.

Beinmarg, immunfluorescens og sentinell node behandles ved immunlaben fra prøvene kommer inn til analyser er utført. Alt annet går gjennom biopsilaben, før immun utfører analyser bestilt av ansvarlig lege.

Analysene kjøres på to plattformer; **Benchmark Ultra** fra Roche og **Omnis** fra Agilent.

Maskinene benytter seg av et automatisk fargesystem for immunhistokjemi (IHC). Den utfører helautomatisk immunhistokjemisk farging (IHC), FITC og in situ hybridisering (ISH).

IHC er en immunologisk teknikk som brukes på vevssnitt, samt celleblokker, og utgjør et supplement til vanlige histologiske og cytologiske mikroskopiundersøkelser. Undersøkelsene påviser spesifikke stoffer (som oftest proteiner) i cellenes cytoplasma, i cellemembran eller i cellekjernen. Dette anvendes ved typebestemmelse av kreftsvulster, for identifisering av infeksiøse agens (bakterier og virus) i celler og vev, og i diagnostisering av immunologisk sykdom i hud, nyrer og blodårer. IHC er en verdifull teknikk som har stor anvendelse i medisinsk diagnostikk og forskning.

Hvert år utføres det ca 90 000 immunanalyser.

Ansatte ved immunseksjonen er:

Agathe Gjessing Uchermann Riisøen

Anette Vikenes Turøy

Dalia Moneer Al-Sweirki

Kalaiarasy Kugarajh

Inger Skaug

Irene Fredriksen

Iman A Mohammed Ali

Lise Skaar

Silje Maria Sundøy